Nashville (dpa/SN). Njewjedra a zapławjenja su sej minjeny kónc tydźenja w USA znajmjeńša 21 smjertnych woporow žadali. Za 20 ludźimi hišće pytaja. Wosebje potrjecheny bě zwjazkowy stat Tennessee. Telewizijne wobrazy pokazuja wulke škody, wotpławjene awta a zničene domy. Zliwki běchu rekordne mnóstwa wody w běhu krótkeho časa wunjesli.
Dźěći w šuli šćěpić
Tel Aviv (dpa/SN). Ze spočatkom noweho šulskeho lěta 1. septembra chcedźa w Israelu šulerjow wosrjedź šulskeho časa přećiwo koronawirusej šćěpić. Za to trjebaja jenož dowolnosć staršeju, zdźěla koronowy kabinet w Israelu. Tam šćěpja wšitke dźěći wot dwanaće lět. W kraju z 9,4 milionami wobydlerjow spytaja so tuchwilu z masiwnej kampanju šćěpjenja přiběracym ličbam nowych infekcijow wobarać. Dotal je tam 59 procentow wobydlerjow dwójce šćěpjenych.
Smědźa do Sicilskeje přijěć
Berlin (dpa/SN). Kanclerski kandidat CDU/CSU Armin Laschet chce w horcej fazy wólbneho boja hladajo na špatne wuslědki woprašowanjow bóle hač dotal na swoje mustwo sadźeć. „Dyrbimy a budźemy wjace mjezwočow pokazać a tak potwjerdźić, zo smy sylne mustwo“, rjekny předsyda CDU po informacijach wobdźělnikow minjeny pjatk na internetnym posedźenju frakcije CDU/CSU. Na njej běchu wurjadne posedźenje zwjazkoweho sejma přichodnu srjedu přihotowali, hdźež póńdźe wo pomoc woporam wulkeje wody na zapadźe Němskeje a wo zasadźenje zwjazkoweje wobory w Afghanistanje. Z wažnymi temami chcedźa přichodne tydźenje tež kmanych fachowcow unije prezentować. Laschet rjekny: „Mjeztym, zo dyrbi SPD swojich ludźi schować, móžemy hordźe swoje kompetentne wosobiny pokazać, w zwjazkowych krajach runje tak kaž w zwjazkowym sejmje. „Po tutym puću ma so wšón spektrum unije wotbłyšćować.“
Hišće w prawym času přeprošenje na dźěćace narodniny dóstał je hólc w Augsburgu – dźakowano policistam. Kriminalna policija bě pad pokradnjenych listow přepytowała a tójšto wočinjenych posyłkow namakała. Mjez nimi bě tež přeprošenje. Bychu-li zastojnicy list z póštu dale słali, njeby přeprošenje wjace w prawym času dóšło. Tuž přiwjezechu je wosobinsce.
Samotwarjene kabrio je francoska policija sćazała. Muž bě z pomocu piły swój 20 lět stary Citroën Xantia přetwarił a třěchu prosće wotrězał. Policisća njewšědne jězdźidło na awtodróze A 20 do směra na atlantiski pobrjóh zadźeržachu a wotpowědujo předpisam sćazachu. Z tym zbudźichu tež tójšto kritiki. Ludźo njerozumja, zo so policisća z tajkim „problemom“ zaběraja, město toho, zo bychu woprawdźitych kriminelnych přesćěhowali.
Spěšnje roznjese so tež w Serbach powěsć, zo je 12. awgusta Kurt Biedenkopf 91lětny zemrěł. Rodźeny 28. januara 1930 w Ludwigshafenje je promowowany „doktor prawa“ na wjacorych uniwersitach na zapadźe Němskeje skutkował. Tohorunja na politiskim parkeće zapadneje Němskeje njebě Biedenkopf njeznaty a njeboješe so tež rozestajenjow, tež nic z tehdyšim kanclerom Helmutom Kohlom.
Po politiskim přewróće započa so za Kurta Biedenkopfa, runja njeličomnym wobydlerjam bywšeje NDR, nowa žiwjenska doba. Ze swojej mandźelskej Ingrid přińdźe wón do Sakskeje a sta so prěni ministerski prezident swobodneho stata po přewróće. Nic jenož němscy politikarjo maja jeho za wuznamnu wosobinu za Saksku, ale tež serbscy. Přezjednje měni wjetšina ludnosće, zo je zakłady dźensnišeje sylneje Sakskeje połožił.
Budyšin (SN/CoR). Budyski krajny rada Michael Harig (CDU) je w zwisku z aktualnej diskusiju wo płaćomnych koronatestach wot oktobra před dalšim pačenjom towaršnosće warnował. „Wuslědk je, zo ćěrimy kritikarjow šćěpjenja do směra politiskich ekstremistow, štož je tež hladajo na bližace so wólby zwjazkoweho sejma strašne“, pisa 60lětny wčera w zjawnym lisće zwjazkowej kanclerce Angeli Merkel (CDU) a ministerskim prezidentam krajow. „Móžu Was jenož prosyć, hladajo na połoženje datow, normalitu zmóžnić a zakładne prawa zaručeć. Dźeń a bóle přiwótřa so zaćišć přez zajimy wodźeneho stata wyšnosće. Tomu ma so wězo zadźěwać“, w lisće dale rěka.
Po měnjenju Hariga zda so „stadłowa imunita“ zapřijejo dotal wustrowjenych docpěta. Za znamjo za to ma wón wobstejnosć, zo je ličba w chorowni lěkowanych padow drastisce woteběrała. 85 procentow nad 60lětnych je połne imunizowanych. Tak su wujasnjenske mustry, kotrež maja naprawy lockdowna – tež za nješćěpjenych – wusprawnjeć, zwjetša njepłaćiwe.
Berlin (dpa/SN). Bywši prezident USA Donald Trump je po měnjenju šefa Mnichowskeje wěstotneje konferency Wolfganga Ischingera hłownje wina na tuchwilnym połoženju w Afghanistanje. „Wulki hrěch bě zrěčenje, kotrež su pod Donaldom Trumpom z talibanami wotzamknyli. Militantni islamisća su potom jenož hišće čakać trjebali, doniž njejsu wojacy USA kraj wopušćili“, rjekny Ischinger rozhłosownikam.
Laschet: Z talibanami rěčeć
Berlin (dpa/SN). Kanclerski kandidat CDU/CSU Armin Laschet je za diplomatiske rozmołwy z talibanami w Afghanistanje, zo móhło so wohroženym ludźom w kraju pomhać. „Wuměłstwo diplomatije je, z krajemi rozrisanje namakać, kotrychž zaměry a čłowjeski wobraz naša towaršnosć z prawom wotpokazuje“, rjekny Laschet nowinarjam. „So dialogej z talibanami spjećować, njeby ludźom, kotřiž chcedźa Afghanistan wopušćić, ničo pomhało.“
W Israelu šćěpja třeći króć
szl_Latn szl_Latn pol_Latn ces_Latn szl_Latn hrv_Latn ces_Latn szl_Latn ces_Latn pol_Latn szl_Latn bos_Latn pol_Latn szl_Latn pol_Latn